कृष्णकण्ठे हरितचरी

कृष्णकण्ठे हरितचरी (Chloropsis aurifrons) हरितचरीको एक प्रजाति हो। यो नेपाल लगायत भारतीय उपमहाद्वीपका राज्य देखि दक्षिण-पश्चिम चीन, दक्षिण-पूर्वी एसिया र सुमात्रा सम्म पाइन्छ। यसको C. a. frontalis र C. a. insularis गरी दुई उपप्रजातिहरू रहेका छन्।

वितरण तथा वासस्थान
कृष्णकण्ठे हरितचरी नेपाल, भारत, बङ्गलादेश, श्रीलङ्का र दक्षिणपूर्व एसियाका केही भागहरूमा वसोवास तथा प्रजनन् गर्ने रेथाने चरा हो। यसको मुख्य वासस्थान जङ्गल र झाडी हो। यसले आफ्नो गुँड रुखमा बनाउँछ र २-३ वटा अन्डा पार्छ। यो चराले कीरा तथा जमुना जस्ता साना फलहरू खान्छ।

विबरण
वयस्क कृष्णकण्ठे हरितचरीको कालो अनुहार र घाँटी पहेँलो रङ्गको साथमा हरियो शरीरको हुन्छ। यसको गाढा खैरो आँखिभौँ र कालो खुट्टा र ठुँड हुन्छ। जवान चराहरूको टाउको सादा हरियो हुन्छ र तिनीहरूको अनुहार र घाँटीमा कालो हुँदैन। पोथको अनुहार र घाँटीको कालोपन अलिकति निलो देखिन्छ।

दक्षिणी भारतीय प्रजाति C. a. frontalis को कालो अनुहारमा सानो पहेँलो किनारा हुन्छ। यसको घाँटीमा कालो हुन्छ र नीलो धर्सा तथा नीलो सुन्तला रङ्गको निधार हुन्छ। सुदुर दक्षिण भारत र श्रीलङ्कामा पाइने C. a. insularis को आकार C. a. frontalis भन्दा अलि सानो हुन्छ।

सन्दर्भ सामग्रीहरू

बाह्य कडीहरू

श्रेणी:नेपालमा पाइने चराहरू
श्रेणी:विकी लभ्स बर्ड्स भाग २ अन्तर्गत बनाइएका वा सुधार गरिएका लेखहरू